Yakshanba va dushanba kunlari O‘zbekistonga xitoy-o‘zbek vaksinasidan yana 4,5 million doza olib kelindi. Foto: Sog‘liqni saqlash vazirligi 6 sentabr kuni O‘zbekistonga ZF-UZ-VAC2001 vaksinasining 3 million dozadan iborat navbatdagi partiyasi keltirildi. Sog‘liqni saqlash vazirligi axborot xizmati xabar berishicha, bu bilan mamlakatga keltirilgan vaksinaning jami miqdori 22 million 446 ming 540 dozani tashkil qilmoqda. Shundan: 460 000 dozasi Sputnik V,   986 480 dozasi AstraZeneca,   18 000 000 million dozasi ZF-UZ-VAC2001,   3 000 060 dozasi Moderna vaksinasidir. Ayni kungacha O‘zbekistonda jami 15 004 856 doza vaksinadan foydalanilib, to‘liq emlangan fuqarolar 2 123 460 nafarni tashkil qilmoqda. 5 sentabr kuni ham ushbu vaksinadan 1,5 mln doza keltirilgan edi.